Blaze7451/Wiki-th-20250601 huggingface dataset:
ซุยฮูหยิน

ซุยฮูหยิน มีชื่อในภาษาจีนกลางว่า ชุยฟูเหริน (p=Cuī Fūrén) เป็นตัวละครในนวนิยายอิงประวัติศาสตร์จีนในศตวรรษที่ 14 เรื่องสามก๊ก (ซานกั๋วเหยี่ยนอี้) เป็นพระชายาของเล่าขำผู้เป็นอ๋องแห่งเป่ย์ตี้ (北地王 เป่ย์ตี้หวาง) และเป็นพระโอรสองค์ที่ 5 ของเล่าเสี้ยนจักรพรรดิแห่งรัฐจ๊กก๊ก

**ในนิยายสามก๊ก**
ซุยฮูหยินปรากฏเป็นตัวละครในนวนิยายสามก๊กตอนที่ 118efn|ตรงกับสามก๊ก ฉบับเจ้าพระยาพระคลัง (หน) ตอนที่ 86 ตามความในนวนิยายสามก๊ก ภายหลังจากเล่าเสี้ยนพระบิดาของเล่าขำทรงยอมจำนนต่อเตงงายขุนพลของรัฐวุยก๊ก เล่าขำทรงทราบเรื่องนี้ก็กริ้วจัด จึงทรงถือพระแสงกระบี่เข้าวัง ซุยฮูหยินจึงทูลถามว่า "ไต้อ๋องวันนี้สีพระพักตร์ไม่ปกติ มีเรื่องอะไรหรือเพคะ" เล่าขำทรงตอบว่า "ทัพวุยใกล้มาถึงแล้ว พระบิดาก็ทรงยอมจำนนไปแล้ว ในวันพรุ่งนี้ทั้งเจ้าแผ่นดินและขุนนางจะออกไปยอมแพ้ แต่นี้ไปแผ่นดินจะสิ้นสูญ ข้าประสงค์จะตายก่อนเพื่อไปเข้าเฝ้าจักรพรรดิองค์ก่อนในปรโลก จะไม่ยอมคุกเข่าให้ผู้อื่น" ซุยฮูหยินจึงทูลว่า "ดีแล้ว! ดีแล้ว! เป็นการตายโดยควรแล้ว เมียขอตายก่อน ท่านอ๋องตายตามก็ไม่สาย" เล่าขำจึงตรัสถามว่า "เหตุใดเจ้าต้องตายด้วยเล่า" ซุยฮูหยินทูลตอบว่า "ท่านอ๋องตายเพื่อพระบิดา เมียตายเพื่อสามี ก็มีความหมายเช่นเดียวกัน เหตุใดต้องถามด้วยเล่า" ทูลจบแล้วซุยฮูหยินก็กระแทกศีรษะกับเสาจนเสียชีวิต เล่าขำจึงทรงสังหารพระโอรส 3 องค์ของพระองค์ แล้วตัดศีรษะซุยฮูหยินเสด็จเข้าไปในศาลบรรพชนของเล่าปี่ พระองค์กรรแสงด้วยความขมขื่นก่อนจะทรงกระทำอัตวินิบาตกรรม

**ข้อเท็จจริงทางประวัติศาสตร์**
ในบทชีวประวัติเล่าเสี้ยนในสามก๊กจี่ (ซานกั๋วจื้อ) บันทึกว่าในวันเดียวกับที่เล่าเสี้ยนทรงจำนนต่อเตงงายในเดือนธันวาคม ค.ศ. 263 เล่าขำทรงโทมนัสที่จ๊กก๊กล่มสลาย จึงทรงสังหารพระชายาและพระโอรส จากนั้นจึงทรงกระทำอัตวินิบาตกรรม สามก๊กจี่ไม่ได้บันทึกว่าพระชายาของเล่าขำมีชื่อสกุลใด

**ในวัฒนธรรมประชานิยม**
ในละครโทรทัศน์ปี พ.ศ. 2537 เรื่องสามก๊ก ซุยฮูหยินรับบทโดยจฺว้าง ลี่ (壯麗)

**ดูเพิ่ม**
 รายชื่อบุคคลในยุคสามก๊ก- รายชื่อตัวละครสมมติในยุคสามก๊ก

**หมายเหตุ**

**อ้างอิง**

**บรรณานุกรม**
 ตันซิ่ว (คริสต์ศตวรษที่ 3). สามก๊กจี่ (ซันกั๋วจื้อ).- ล่อกวนตง (คริสต์ศตวรรษที่ 14). สามก๊ก (ซานกั๋วเหยี่ยนอี้), ตอนที่ 116.
หมวดหมู่:ตัวละครสมมติในยุคสามก๊ก
สมาคมพระคริสตธรรมญี่ปุ่น

สมาคมพระคริสตธรรมญี่ปุ่น (Nihon Seisho Kyōkai; Japan Bible Society) เป็นองค์กรศาสนาคริสต์ไม่สังกัดนิกายซึ่งมีจุดมุ่งหมายเพื่อแปลและแจกจ่ายคัมภีร์ไบเบิลในประเทศญี่ปุ่น ก่อตั้งขึ้นในปี ค.ศ. 1937 ด้วยความช่วยเหลือจากสมาคมพระคริสตธรรมนานาชาติแห่งสก็อตแลนด์ ( National Bible Society of Scotland, NBSS, ปัจจุบันเรียกว่าสมาคมพระคริสตธรรมสก็อตแลนด์), สมาคมพระคริสตธรรมอเมริกา และสมาคมพระคริสตธรรมอังกฤษและต่างประเทศ
คัมภีร์ไบเบิลฉบับแปลเป็นภาษาญี่ปุ่นจำนวนประมาณ 2,390,000 เล่มได้รับการแจกจ่ายในประเทศญี่ปุ่นตั้งแต่ปี ค.ศ. 1945 ถึง ค.ศ. 1948 "ขบวนการแจกจ่ายคัมภีร์ไบเบิล 10 ล้านเล่ม" มีอิทธิพลในประเทศตั้งแต่ปี ค.ศ. 1949 ถึง ค.ศ. 1951
ในปี ค.ศ. 1969 สมาคมพระคริสตธรรมญี่ปุ่นกลายเป็นองค์กรที่บริหารโดยอิสระ ไม่แสวงหาการสนับสนุนทางการเงินจากสมาคมพี่น้องทางตะวันตกอีก สมาคมพระคริสตธรรมญี่ปุ่นระบุว่ามีการขายคัมภีร์ไบเบิลประมาณหนึ่งล้านเล่มในประเทศญี่ปุ่นในทุก ๆ ปี รวมถึงคัมภีร์ไบเบิลฉบับมังงะด้วย

**ดูเพิ่ม**
ศาสนาคริสต์ในประเทศญี่ปุ่น

**อ้างอิง**

**แหล่งข้อมูลอื่น**
 เว็บไซต์ทางการของสมาคมพระคริสตธรรมญี่ปุ่น date=2017-04-26 
หมวดหมู่:ศาสนาคริสต์ในประเทศญี่ปุ่น
สิโหน

สิโหน (Sihon) เป็นกษัตริย์ของชาวอาโมไรต์ที่ถูกกล่าวถึงในคัมภีร์ฮีบรู เป็นกษัตริย์แห่งอัชทาโรทผู้ทรงปฏิเสธที่จะอนุญาตให้วงศ์วานอิสราเอลผ่านดินแดนของพระองค์ หนังสือกันดารวิถีบันทึกว่าสิโหนทรงถูกพิชิตโดยโมเสสและวงศ์วานอิสราเอลในยุทธการที่ยาฮาส กล่าวกันว่าพระองค์และโอกเป็นกษัตริย์ 2 พระองค์ที่โมเสสพิชิตได้ทางฟากตะวันออกของแม่น้ำจอร์แดน

**เรื่องราวในคัมภีร์ไบเบิล**
การพิชิตชาวอาโมไรต์ (ภาพสีน้ำ ราว ค.ศ. 1896–1902 โดยเจมส์ ทิซโซต์)
หนังสือกันดารวิถีเล่าว่าเมื่อวงศ์วานอิสราเอลกำลังเดินทางอพยพมายังดินแดนด้านตะวันออกของแม่น้ำจอร์แดนใกล้กับเฮชโบน กษัตริย์สิโหนของชาวอาโมไรต์ปฏิบัติที่จะอนุญาตให้วงศ์วานอิสราเอลผ่านดินแดนของพระองค์:
"แต่สิโหนไม่ยอมให้อิสราเอลผ่านดินแดนของพระองค์ พระองค์ทรงรวบรวมประชาชนทั้งหมดของพระองค์ยกออกสู้กับคนอิสราเอลในถิ่นทุรกันดาร และมารบกับคนอิสราเอลที่ยาฮาส และคนอิสราเอลได้สังหารพระองค์ด้วยคมดาบ และยึดแผ่นดินของพระองค์ตั้งแต่แม่น้ำอารโนนจนถึงแม่น้ำยับบอก ไกลไปจนถึงดินแดนคนอัมโมน..." (24)
โมเสสจัดสรรดินแดนของสิโหนกษัตริย์แห่งเฮชโบนให้กับเผ่ากาดในระหว่างการจัดสรรดินแดนให้กับเผ่าต่าง ๆ ของวงศ์วานอิสราเอล (28)
ในทำนองเดียวกัน วงศ์วานอิสราเอลได้ยึดดินแดนของโอก ชัยชนะสองครั้งนี้ทำให้วงศ์วานอิสราเอลได้ครอบครองดินแดนด้านตะวันออกของแม่น้ำจอร์แดนตั้งแต่แม่น้ำอารโนนจนถึงเชิงภูเขาเฮอร์โมน ชัยชนะเหล่านี้ซึ่งเป็นหนึ่งในการทัพที่ประสบความสำเร็จครั้งแรก ๆ ของวงศ์วานอิสราเอลได้กลายเป็นตำนานในหมู่วงศ์วานอิสราเอล และถูกกล่าวถึงหลายครั้งในคัมภีร์ฮีบรูในฐานะตัวอย่างต้นแบบของชัยชนะที่พระเจ้าทรงประทานให้ เช่นใน11 และ20

**วิเคราะห์**
นักประวัติศาสตร์คัมภีร์ไบเบิลโจเอล เอส. บาเดน (Joel S. Baden) ได้กล่าวถึงความคล้ายคลึงระหว่างการเผชิญหน้ากับสิโหน และการเผชิญหน้าก่อนหน้ากับกษัตริย์ของเอโดม (21) เช่นเดียวกับความคู่ขนานในภายหลัง (2-3:1)

**อ้างอิง**

**แหล่งข้อมูลอื่น**
สิโหน
หมวดหมู่:บุคคลจากหนังสือกันดารวิถี
หมวดหมู่:กษัตริย์ในโทราห์
หมวดหมู่:การสังหารหมู่ในคัมภีร์ไบเบิล
โจว กวั้นยฺหวี่

โจว กวั้นยฺหวี่ (p=Zhōu Guànyǔ, ออกเสียง 3; เกิด 30 พฤษภาคม ค.ศ. 1999) เป็นนักแข่งรถชาวจีน ปัจจุบันเป็นนักขับสำรองในการแข่งขันฟอร์มูลาวันให้แก่แฟร์รารี โจวเข้าร่วมการแข่งขันฟอร์มูลาวันตั้งแต่ฤดูกาล 2022 ถึง 2024 โดยเขาเป็นนักขับชาวจีนเพียงคนเดียวในประวัติศาสตร์ที่เข้าร่วมการแข่งขันฟอร์มูลาวัน
โจวเกิดที่เซี่ยงไฮ้ และเริ่มแข่งรถคาร์ตเมื่ออายุแปดขวบ ก่อนที่เขาจะย้ายไปที่เมืองเชฟฟีลด์ใน ค.ศ. 2012 เพื่อเข้าแข่งขันในรายการนานาชาติ เขาเลื่อนขั้นสู่การแข่งขันฟอร์มูลาระดับรองใน ค.ศ. 2014 โดยเขาได้อันดับรองชนะเลิศในการแข่งขันอิตาเลียนเอฟโฟร์ ฤดูกาล 2015 กับพรีมา เขาเข้าแข่งขันฟอร์มูลาทรีชิงแชมป์ยุโรปด้วยกันสามฤดูกาล และฟอร์มูลาอี ฤดูกาล 2017–18 กับเทคชีตาห์ในฐานะนักขับพัฒนา โจวเข้าแข่งขันเอฟไอเอฟอร์มูลาทูแชมเปียนชิปตั้งแต่ฤดูกาล 2019 ถึง 2021 กับเวอร์ชูโอซี โดยเขาได้อันดับที่สามในการชิงแชมป์ฤดูกาลสุดท้าย
โจวเป็นสมาชิกแฟร์รารีไดร์เวอร์อะแคเดมีระหว่าง ค.ศ. 2014 ถึง 2018 และอาลปีนอะแคเดมี หรือเดิมชื่อเรอโนสปอร์ตอะแคเดมีระหว่าง ค.ศ. 2019 ถึง 2021 โดยเขาเข้าร่วมฟอร์มูลาวันในฐานะนักขับทดสอบให้แก่เรอโนและอาลปีนในฤดูกาล 2020 และ 2021 ตามลำดับ โจวเซ็นสัญญากับอัลฟาโรเมโอในฤดูกาล 2022 คู่กับ วัลต์เตริ โบตตัส และสะสมคะแนนแรกของเขาในการแข่งขันเปิดตัวที่บาห์เรน เขารักษาที่นั่งได้ต่อในฤดูกาล 2023 และสะสมอันดับที่ได้คะแนนอีกในการแข่งขันกรังด์ปรีซ์ที่ออสเตรเลีย สเปน และกาตาร์ เขาอยู่ต่อกับทีมที่ปรับภาพลักษณ์ใหม่เป็นเซาเบอร์ในฤดูกาล 2024 ซึ่งเขาเป็นนักขับคนเดียวที่ทำคะแนนให้แก่ทีมกับรถรุ่นซี44 ที่กาตาร์กรังด์ปรีซ์ ก่อนที่เขาจะออกจากทีมหลังสิ้นสุดฤดูกาล โจวเข้าร่วมแฟร์รารีในฐานะนักขับสำรองสำหรับฤดูกาล 2025
โจวมีผลงานด้วยการทำรอบได้เร็วที่สุดครั้ง และสะสมคะแนนชิงแชมป์โลกได้ทั้งสิ้น careerpoints คะแนนในการแข่งขันฟอร์มูลาวัน

**สถิติการแข่งรถคาร์ต**

**สรุปอาชีพนักแข่งรถคาร์ต**

**สถิติการแข่งรถ**

**สรุปอาชีพนักแข่งรถ**

**ผลการแข่งขันฟอร์มูลาวัน**
(คำสำคัญ) (การแข่งขันที่กำหนดเป็น ตัวหนา หมายถึงนักขับได้ตำแหน่งโพล; การแข่งขันที่กำหนดเป็น ตัวเอียง หมายถึงนักขับทำรอบได้เร็วที่สุด)
 หมายเหตุ-  ไม่จบการแข่งขันแต่ถูกจัดอันดับ เนื่องจากแข่งขันมากกว่าร้อยละ 90 ของระยะทางการแข่งขัน

**อ้างอิง**

**แหล่งข้อมูลอื่น**
  โจว กวั้นยฺหวี่ สรุปอาชีพนักแข่งรถที่ไดร์เวอร์ดีบี.คอม
หมวดหมู่:นักแข่งรถชาวจีน
หมวดหมู่:นักแข่งรถสูตรหนึ่งชาวจีน
แอร์มอนเตเนโกร

แอร์มอนเตเนโกร (Ер Монтенегро) เป็นสายการบินประจำชาติมอนเตเนโกร ที่มีฐานการบินหลักที่ท่าอากาศยานพอดกอรีตซาโดยให้บริการเที่ยวบินสู่จุดหมายปลายทาง 16 แห่งในยุโรปและเอเชีย สายการบินก่อตั้งขึ้นในช่วง 2021 โดยรัฐบาลมอนเตเนโกร แอร์มอนเตเนโกรเริ่มดำเนินงานอย่างเป็นทางการในเดือนมิถุนายน ค.ศ. 2021

**ประวัติ**

**มอนเตเนโกรแอร์ไลน์**
มอนเตเนโกรแอร์ไลน์ได้ก่อตั้งขึ้นเมื่อวันที่ 24 ตุลาคม ค.ศ. 1994 โดยรัฐบาลสาธารณรัฐมอนเตเนโกร สายการบินได้สั่งซื้อเครื่องบินลำแรกในปี 1996 โดยเป็นฟอกเกอร์ 28 เอ็มเค4000 ชื่อ "ลอฟเชิน" ซึ่งได้ดำเนินเที่ยวบินพาณิชย์เที่ยวแรกระหว่างพอดกอรีตซาและบารี ประเทศอิตาลีเมื่อวันที่ 7 พฤษภาคม ค.ศ. 1997 เวลา 10:30น. ในเดือนเมษายน ค.ศ. 2000 สายการบินได้เข้าร่วมเป็นสมาชิกสมาคมขนส่งทางอากาศระหว่างประเทศ (ไออาตา) สายการบินยังรับมอบฟอกเกอร์ 100 ลำแรกในเดือนมิถุนายน สายการบินเข้าร่วมโครงการอมาเดอุสซีอาร์เอสเมื่อวันที่ 5 มีนาคม ค.ศ. 2003 ในปี 2004 นักบินของมอนเตเนโกรแอร์ไลน์เป็นคนแรกในภูมิภาคนี้ที่ได้รับใบรับรอง IIIA ในเดือนสิงหาคม 2016 มีรายงานว่าบัญชีที่เป็นของสายการบินถูกอายัดหลังจากที่สายการบินไม่ปฏิบัติตามคำตัดสินของศาลเกี่ยวกับการชำระหนี้ให้กับผู้ประกอบการสนามบินของประเทศ มอนเตเนโกรแอร์ไลน์มีหนี้บริษัทมากกว่า 15 ล้านเหรียญสหรัฐ
ในเดือนธันวาคม ค.ศ. 2020 รัฐบาลมอนเตเนโกรได้ประกาศปิดสายการบินและชำระบัญชีในอีกไม่กี่สัปดาห์ข้างหน้า โดยระบุว่ามีการบริหารจัดการที่ผิดพลาดและสะสมขาดทุนมาหลายปี หลังจากนั้นไม่นาน สายการบินก็ประกาศว่าจะยุติการให้บริการทั้งหมดตั้งแต่วันที่ 26 ธันวาคม ค.ศ. 2020 เป็นต้นไป 

**แอร์มอนเตเนโกร**
เมื่อวันที่ 29 ธันวาคม ค.ศ. 2020 รัฐมนตรีมลาเดน โบยานิชประกาศว่าสายการบินมอนเตเนโกรจะมีการจัดระเบียบองค์กรใหม่และแทนที่ด้วยบริษัทใหม่ชื่อ ทูมอนเตเนโกร สายการบินประจำชาติมอนเตเนโกรแห่งใหม่ ขั้นตอนการชำระบัญชีของมอนเตเนโกรแอร์ไลน์จะมีค่าใช้จ่ายประมาณ 50 ล้านยูโร แต่เป็นสิ่งที่หลีกเลี่ยงไม่ได้ เพราะได้มีการตัดสินว่ากฎหมายการลงทุนสาธารณะในสายการบินแห่งชาติที่บังคับใช้ในปี 2019 นั้นผิดกฎหมาย 
บริษัทใหม่นี้เปิดตัวอย่างเป็นทางการเมื่อวันที่ 2 มีนาคม ค.ศ. 2021 ต่อมาในเดือนเมษายน มีรายงานว่ารัฐบาลมอนเตเนโกรได้ใช้ชื่ออย่างเป็นทางการว่า "แอร์มอนเตเนโกร" และสายการบินจะให้บริการเครื่องบินเอ็บราเออร์ อี195 จำนวน 2 ลำ ซึ่งรับต่อมาจากมอนเตเนโกรแอร์ไลน์เดิม เมื่อวันที่ 10 มิถุนายน ค.ศ.2021 ยาคอฟ มิลาโตวิช รัฐมนตรีว่าการกระทรวงพัฒนาเศรษฐกิจของประเทศมอนเตเนโกรในขณะนั้น ได้เดินทางไปเยือนประเทศเซอร์เบีย โดยเป็นผู้โดยสารคนหนึ่งในเที่ยวบินพาณิชย์เที่ยวแรกของแอร์มอนเตเนโกรไปยังท่าอากาศยานนิโคลา เทสลาในเบลเกรด

**จุดหมายปลายทาง**
ณ เดือนมีนาคม ค.ศ. 2025 แอร์มอนเตเนโกรให้บริการเที่ยวบินสู่จุดหมายปลายทางต่าง ๆ ดังต่อไปนี้:

**ฝูงบิน**
ไฟล์:Air Montenegro, 4O-AOA, Embraer ERJ-195LR.jpg|thumb|เอ็มบราเออร์ อี195 ของแอร์ใอนเตเนโกร

**ฝูงบินปัจจุบัน**
ณ เดือนมีนาคม ค.ศ. 2025 แอร์มอนเตเนโกรมีเครื่องบินประจำการในฝูงบินดังนี้:
แอร์มอนเตเนโกรมีอายุฝูงบินเฉลี่ย 15.4 ปี

**ฝูงบินในอดีต**
แอร์มอนเตเนโกรเคยให้บริการเครื่องบินดังต่อไปนี้:date=มีนาคม 2025

**อ้างอิง**

**แหล่งข้อมูลอื่น**
หมวดหมู่:สายการบินประจำชาติ
หมวดหมู่:สายการบินสัญชาติมอนเตเนโกร
หมวดหมู่:สายการบินที่ก่อตั้งในปี พ.ศ. 2564
หมวดหมู่:บริษัทมอนเตเนโกรที่ก่อตั้งในปี พ.ศ. 2564
ทัวร์ ออฟ ไทยแลนด์ 2023

ทัวร์ ออฟ ไทยแลนด์ 2023 ชิงถ้วยพระราชทาน สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เป็นการแข่งขันจักรยานทางไกลจัดขึ้นระหว่างวันที่ 1 ถึง 6 เมษายน พ.ศ. 2566 โดยเส้นทางเริ่มจากจังหวัดกาญจนบุรี ผ่านจังหวัดอ่างทอง จังหวัดสุพรรณบุรี จังหวัดพระนครศรีอยุธยา จังหวัดลพบุรี จังหวัดสระบุรี จังหวัดนครราชสีมา จังหวัดปราจีนบุรี จังหวัดสระแก้ว จังหวัดจันทบุรี และไปสิ้นสุดที่จังหวัดระยอง การแข่งขันเป็นส่วนหนึ่งของยูซีไอเอเชียทัวร์ 2023 ระดับ 2.1

**ทีม**
มี 15 ทีมเข้าร่วมการแข่งขัน ประกอบด้วย 9 ทีมจากยูซีไอคอนติเนนตัลทีม และ 6 ทีมชาติ
ยูซีไอคอนติเนนตัลทีม (UCI Continental Teams) (9)
*THA ไทยแลนด์ คอนติเนนตัล ไซคลิง ทีม
*MAS ตรังกานู โพลีกอน ไซคลิง ทีม
*THA รู้ใจ ออนไลน์ อินชัวรันส์
*JPN เจซีแอล ทีม อูเคียว
*KAZ อัลมาเตอ อัสตานา มอเตอส์
*THA แกรนท์ ธอร์นตัน ไซคลิง ทีม
*AUS เซนต์จอร์จ คอนติเนนตัล ไซคลิง ทีม
*PHI เซเว่นอีเลฟเว่น คลิปป์-แอร์ 21 บาย โรดไบก์ ฟิลิปปินส์
*KOR แอลเอ็กซ์ ไซคลิง ทีม
ทีมชาติ (6)
*THA ไทย
*INA อินโดนีเซีย
*MAS มาเลเซีย
*SGP สิงคโปร์
*KOR เกาหลีใต้
*TWN ไต้หวัน

**เส้นทาง**

**สเตจ**

**สเตจที่ 1**
1 เมษายน พ.ศ. 2566 – จังหวัดกาญจนบุรี ไป จังหวัดกาญจนบุรี abbr=on

**สเตจที่ 2**
2 เมษายน พ.ศ. 2566 – จังหวัดกาญจนบุรี ไป จังหวัดพระนครศรีอยุธยา abbr=on

**สเตจที่ 3**
3 เมษายน พ.ศ. 2566 – จังหวัดพระนครศรีอยุธยา ไป อุทยานแห่งชาติเขาใหญ่ abbr=on

**สเตจที่ 4**
4 เมษายน พ.ศ. 2566 – อุทยานแห่งชาติเขาใหญ่ ไป อำเภออรัญประเทศ abbr=on

**สเตจที่ 5**
5 เมษายน พ.ศ. 2566 – อำเภออรัญประเทศ ไป จังหวัดจันทบุรี abbr=on

**สเตจที่ 6**
6 เมษายน พ.ศ. 2566 – จังหวัดจันทบุรี ไป จังหวัดระยอง abbr=on

**ตารางผู้ชนะในแต่ละประเภท**

**สรุปอันดับในแต่ละประเภท**

**ผู้นำเวลารวม**

**ผู้นำคะแนนรวม**

**นักปั่นยอดเยี่ยมอาเซียน**

**เจ้าภูเขา**

**เวลารวมประเภททีม**

**อ้างอิง**

**แหล่งข้อมูลอื่น**
  Tour of Thailand 2023 – Result
หมวดหมู่:ทัวร์ ออฟ ไทยแลนด์
หมวดหมู่:ยูซีไอเอเชียทัวร์
หมวดหมู่:กีฬาไทยในปี พ.ศ. 2568
หมวดหมู่:การแข่งขันกีฬาในจังหวัดกาญจนบุรี
หมวดหมู่:การแข่งขันกีฬาในจังหวัดอ่างทอง
หมวดหมู่:การแข่งขันกีฬาในจังหวัดสุพรรณบุรี
หมวดหมู่:การแข่งขันกีฬาในจังหวัดพระนครศรีอยุธยา
หมวดหมู่:การแข่งขันกีฬาในจังหวัดลพบุรี
หมวดหมู่:การแข่งขันกีฬาในจังหวัดสระบุรี
หมวดหมู่:การแข่งขันกีฬาในจังหวัดนครราชสีมา
หมวดหมู่:การแข่งขันกีฬาในจังหวัดปราจีนบุรี
หมวดหมู่:การแข่งขันกีฬาในจังหวัดสระแก้ว
หมวดหมู่:การแข่งขันกีฬาในจังหวัดจันทบุรี
หมวดหมู่:การแข่งขันกีฬาในจังหวัดระยอง
ระบอบสหพันธรัฐในสหรัฐ

ในประเทศสหรัฐอเมริกา ระบบสหพันธรัฐคือการแบ่งอำนาจตามรัฐธรรมนูญระหว่างรัฐบาลกลางและรัฐต่างๆของสหรัฐอเมริกา ตั้งแต่การก่อตั้งประเทศไปจนถึงยุค สงครามกลางเมืองอเมริกา สิ้นสุดลง อำนาจต่างๆของรัฐได้ถูกปรับเปลี่ยนเข้าสู่รัฐบาลกลาง ทำให้เกิดความก้าวหน้าของระบบสหพันธรัฐแบบคู่และการทำงานร่วมกันและ ระบบสหพันธรัฐแบบใหม่ (New Federalism)

**ระบบสหพันธรัฐช่วงแรก**
ระบบสหพันธรัฐ เป็นรูปแบบหนึ่งขององค์กรและโครงสร้างทางการเมืองที่แยกระหว่างรัฐและระบบศูนย์รวมรัฐห้เป็นหนึ่ง โดยกำหนดอำนาจการตัดสินใจในระดับต่างๆ เพื่อให้เกิดความเป็นอิสระทางการเมืองในระดับหนึ่งในโครงสร้างที่ครอบคลุม ระบบสหพันธรัฐเป็นแนวทางแก้ปัญหาทางการเมืองสำหรับปัญหาต่างๆ ที่เกิดขึ้นจากบทบัญญัติแห่งสมาพันธรัฐ ซึ่งให้สิทธิในทางปฏิบัติแก่รัฐบาลสมาพันธรัฐเพียงเล็กน้อย ตัวอย่างเช่น บทบัญญัติดังกล่าวอนุญาตให้รัฐสภาแห่งสมาพันธรัฐมีอำนาจในการลงนามในสนธิสัญญาและประกาศสงคราม แต่ไม่สามารถขึ้นภาษีเพื่อจ่ายให้กองทัพได้ และการตัดสินใจที่สำคัญทั้งหมดต้องได้รับคะแนนเสียงเป็นเอกฉันท์
หมวดหมู่:ระบอบสหพันธรัฐ
รีเบคกา โรเมน

รีเบคก้า เอลี โอ’คอนเนลล์ (โรเมน n MAYN, lang; ต่อมาเป็น โรเมน-สตามอส; เกิด 6 พฤศจิกายน ค.ศ. 1972) เป็นนักแสดงและอดีตนางแบบชาวอเมริกัน เธอเป็นที่รู้จักจากบท มิสทีค ในไตรภาคดั้งเดิม (ค.ศ. 2000–2006) ของภาพยนตร์เรื่อง X-เม็น รวมถึงบท โจแอน ในเรื่อง The Punisher (ค.ศ. 2004) ซึ่งทั้งสองเรื่องดัดแปลงมาจากมาร์เวลคอมิกส์ เธอยังได้รับบทนำคู่ของลอเร แอช และลิลี วัตส์ ใน Femme Fatale (ค.ศ. 2002) รวมถึงรับบท อูนา ชิน-ไรลีย์ ในเรื่อง Star Trek: Discovery (ค.ศ. 2019) และ Star Trek: Strange New Worlds (ค.ศ. 2022–ปัจจุบัน)  
เธอยังมีบทบาทสำคัญในฐานะ อเล็กซิส มีด ในซีรีส์ของช่องเอบีซีเรื่อง Ugly Betty และรับบทอีฟ แบร์ด ในซีรีส์ของช่องทีเอ็นทีเรื่อง The Librarians รวมถึงให้เสียงพากย์ลัวส์ เลน ในจักรวาลภาพยนตร์แอนิเมชันของดีซีคอมิกส์ และเป็นพิธีกรของรายการแข่งขันเรียลลิตี้ Skin Wars

**อ้างอิง**

**แหล่งข้อมูลอื่น**
หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2515
หมวดหมู่:จักรวาลภาพยนตร์มาร์เวล
เพชฌฆาตมหากาฬ

เพชฌฆาตมหากาฬ เป็นภาพยนตร์แอ็กชันแนวศาลเตี้ยออกฉายในปี ค.ศ. 2004 ดัดแปลงจากตัวละครชื่อเดียวกันของมาร์เวลคอมิกส์ กำกับโดย โจนาธาน เฮนส์เลห์ ซึ่งเป็นผลงานกำกับครั้งแรกของเขา และร่วมเขียนบทกับ ไมเคิล ฟรานซ์ นำแสดงโดย โธมัส เจน ในบทแอนติฮีโร แฟรงก์ คาสเซิล และ จอห์น ทราโวลตา ในบท ฮาวเวิร์ด เซนต์ หัวหน้าอาชญากรผู้สั่งสังหารครอบครัวของคาสเซิล
เนื้อหาและโครงเรื่องของภาพยนตร์เรื่องนี้ดัดแปลงจากหนังสือการ์ตูนเรื่อง The Punisher: Year One ค.ศ. 1994 ที่เขียนโดยแดน แอบเนตต์ และแอนดี แลนนิง รวมถึงหนังสือการ์ตูนชุด Welcome Back, Frank ค.ศ. 2000–01 ที่เขียนโดยการ์ธ เอนนิส โดยมีบางฉากที่ได้รับแรงบันดาลใจจากเรื่องอื่น ๆ ของเดอะ พันนิชเชอร์ เช่น Marvel Preview Presents: The Punisher #2, Marvel Super Action Featuring: The Punisher #1, The Punisher War Zone และ The Punisher War Journal ภาพยนตร์เรื่องนี้ถ่ายทำในแทมปา รัฐฟลอริดา และพื้นที่โดยรอบในช่วงกลางถึงปลายปี ค.ศ. 2003 และจัดจำหน่ายโดยไลออนส์เกต ฟิล์มส์ในอเมริกาเหนือ โดยมีอาร์ทิซัน เอ็นเตอร์เทนเมนต์ซึ่งเคยจำหน่ายภาพยนตร์ฉบับ ค.ศ. 1989 ในรูปแบบดีวีดี ร่วมให้ทุนและร่วมจัดจำหน่ายกับไลออนส์เกต อาร์ทิซันยังมีซัมมิท เอ็นเตอร์เทนเมนต์เป็นตัวแทนขายในระดับนานาชาติ และโคลัมเบีย ไตรสตาร์ ฟิล์ม ดิสทริบิวเตอร์ส อินเตอร์เนชันนัลได้สิทธิ์จำหน่ายในทุกพื้นที่นอกอเมริกาเหนือ ยกเว้นบางประเทศในเอเชียตะวันออกเฉียงใต้ ตะวันออกกลาง อินเดีย และจีน โจนาธาน เฮนส์เลห์ตกลงกำกับภาพยนตร์เรื่องนี้ระหว่างขั้นตอนพัฒนา แม้จะมีข้อพิพาทกับมาร์เวลสตูดิโอส์ ถือเป็นผลงานกำกับครั้งแรกของเขา
ไลออนส์เกต ฟิล์มส์ ฉาย เดอะ พันนิชเชอร์ เมื่อวันที่ 16 เมษายน ค.ศ. 2004 ภาพยนตร์ทำรายได้ 13 ล้านดอลลาร์ในสหรัฐอเมริกาช่วงเปิดตัวสุดสัปดาห์แรก และทำรายได้รวม 54.7 ล้านดอลลาร์ เทียบกับงบประมาณ 33 ล้านดอลลาร์ อย่างไรก็ตาม ภาพยนตร์ได้รับคำวิจารณ์ในแง่ลบโดยรวม มาร์เวลคอมิกส์และไลออนส์เกตเริ่มพัฒนาภาคต่อชื่อ The Punisher 2 แต่ต่อมากลายเป็นภาพยนตร์ฉบับสร้างใหม่ในปี ค.ศ. 2008 ชื่อ Punisher: War Zone หลังจากที่โทมัส เจนและโจนาธาน เฮนส์เลห์ถอนตัวจากโครงการเนื่องจากความขัดแย้งด้านความคิดสร้างสรรค์ ภาพยนตร์เรื่องนี้ถือเป็นผลงานสุดท้ายของอาร์ทิซัน เอ็นเตอร์เทนเมนต์ที่เข้าฉายในโรงภาพยนตร์

**อ้างอิง**

**แหล่งข้อมูลอื่น**
  The Punisher at Marvel.com- The Punisher- The Punisher
หมวดหมู่:ภาพยนตร์ปี 2004
หมวดหมู่:ภาพยนตร์แอคชั่นปี 2004
เภนียต

เภนียต  (ភ្នៀត) เป็นฆุม (ตำบล) ในอำเภอศรีโสภณ จังหวัดบันทายมีชัย ประเทศกัมพูชา

**หมู่บ้าน**
 กันทวต (កន្ទួត)- กัมพรีง (កំព្រីង)- เภนียต- เนียกถา (អ្នកថា)- เถม็ย (ថ្មី)- บังระฮ์ (បង្រះ)- สาลาเกรา (សាលាក្រៅ)

**อ้างอิง==
มีเดียวิกิ:GrowthExperimentsCommunityUpdates.json

{
	"$version": "2.0.3",
	"GEHomepageCommunityUpdatesCallToAction": {
		"pageTitle": "",
		"buttonText": ""
	},
	"GEHomepageCommunityUpdatesContentBody": "",
	"GEHomepageCommunityUpdatesContentTitle": "",
	"GEHomepageCommunityUpdatesEnabled": false,
	"GEHomepageCommunityUpdatesMinEdits": 0,
	"GEHomepageCommunityUpdatesThumbnailAddDarkModeBackground": false,
	"GEHomepageCommunityUpdatesThumbnailFile": {
		"title": "",
		"url": ""
	}
}
ฉินหฺวางเต่า

ฉินหฺวางเต่า (p=Qínhuángdǎo) เป็นเมืองท่าบนชายฝั่งทางตอนเหนือของมณฑลเหอเป่ย์ ประเทศจีน โดยมีฐานะเป็นนครระดับจังหวัด ห่างจากนครปักกิ่งไปทางทิศตะวันออกประมาณ km ติดกับทะเลปั๋วไห่ ซึ่งเป็นอ่าวที่อยู่ด้านในสุดของทะเลเหลือง จากการสำรวจสำมะโนประชากรแห่งชาติใน ค.ศ. 2020 พบว่ามีประชากร 3,136,879 คน โดยมีประชากร 1,881,047 คนอาศัยอยู่ในเขตเมือง ซึ่งประกอบด้วย 4 เขต
สนามกีฬาโอลิมปิกฉินหฺวางเต่าถูกใช้เป็นสนามแข่งขันฟุตบอลแห่งหนึ่งในโอลิมปิกฤดูร้อน 2008

**เขตการปกครอง**

**อ้างอิง**

**แหล่งข้อมูลอื่น**
 Qinhuangdao-  เว็บไซต์เทศบาลนครฉินหฺวางเต่า-  แผนที่ประวัติศาสตร์ของกองทัพสหรัฐ ฉินหฺวางเต่าและเป่ย์ไต้เหอ ค.ศ. 1944

หมวดหมู่:นครในมณฑลเหอเป่ย์
หมวดหมู่:เขตการปกครองระดับจังหวัดของมณฑลเหอเป่ย์
ฉบับร่าง:เจ้าชายแรนีเอรี ดยุกแห่งกัสโตร

เจ้าชายแรนีเอรี ดยุกแห่งกัสโตร (พระนามเต็ม: แรนีเอรี มารีอา เบนีโต จูเซปเป ลาบาโร เกตาโน ฟรานเขสโก ซาเวรีโอ บาร์บารา นิคโคโล; 3 ธันวาคม พ.ศ. 2426 - 13 มกราคม พ.ศ. 2516) อดีตผู้อ้างสิทธิ์พระมหากษัตริย์แห่งบูร์บง-ซิซิลีทั้งสอง

**พระประวัติ**
เจ้าชายแรนีเอรี ประสูติเมื่อวันที่ 3 ธันวาคม พ.ศ. 2426 เป็นพระโอรสใน เจ้าชายอังฟองโซ เคานต์แห่งกาแซร์ตา กับ เจ้าหญิงมารีอา อันโตนีตาแห่งบูร์บง-ซิซิลีทั้งสอง เมื่อครั้นทรงพระเยาว์พระองค์เคยรับราชการในกองทัพสเปน
ต่อมาเมื่อ เจ้าชายแฟร์ดีนันด์ ปิอุส พระเชษฐาสิ้นพระชนม์เมื่อวันที่ 7 มกราคม พ.ศ. 2503 (พระเชษฐาของพระองค์ ถึงจะเสกสมรสแต่ก็มีพระโอรสพระองค์เดียว แต่ก็สิ้นพระชนม์ขณะพระชันษาเพียง 13 ปี) พระองค์ถูกสถาปนาเป็น พระประมุขแห่งราชวงศ์บูร์บง-ซิซิลีทั้งสอง ยกเว้ย สายพระโลหิตของอินฟันเตอัลฟอลโซ ดยุกแห่งกาลาเบรีย รวมทั้งพระบุตรของพระองค์ เนื่องด้วยสายพระโลหิตของพระองค์ ประกาศสละสิทธิ์ในการอ้างสิทธิ์ราชบัลลังก์ พระองค์ทงดำรงตำแหน่งพระประมุขแห่งราชวงศ์บูร์บง-ซิซิลีทั้งสอง เป็นเวลา 13 ปี กระทั่งพระองค์สิ้นพระชนม์ในปี พ.ศ. 2516 ตำแหน่งจึงตกเป็นของพระโอรส เจ้าชายเฟอร์ดินานด์ ดยุกแห่งกัสโตร

**เสกสมรส**
พระองค์ทรงเสกสมรสกับพระญาติ เคาน์เตสมาเรีย คาโรลินา ซามอยสกา เมื่อวันที่ 12 กันยายน พ.ศ. 2466 ในเมืองวีสเน รูซบาชี ประเทศสโลวาเกีย มีพระบุตร 2 พระองค์ คือ
#เจ้าหญิงมารีอา เด คาเมน
#เจ้าชายเฟอร์ดินานด์ ดยุกแห่งกัสโตร

**เหรียญในพระองค์**
Grand Master of the Sacred Military Constantinian Order of Saint George
*Grand Master of the Order of Saint Januarius
*Grand Master of the Order of Saint Ferdinand and of Merit
*Grand Master of the Royal Order of Francis I
*Grand Master of the Order of Saint George and Reunion
*Knight of the Spanish Order of the Golden Fleece
*Knight of the Order of Saint Hubert of Bavaria
*Knight of the Supreme Order of the Most Holy Annunciation
*Bailiff Grand Cross of Honor and Devotion of the Sovereign Military Order of Malta
*Knight Grand Cross of the Order of Charles III
*Knight of the Order of Alcántara

**อื่นๆ**
 Royal House of Bourbon-Two Sicilies
2516
หมวดหมู่:เจ้าชายซิซิลี
ม
หมวดหมู่:เจ้าชายบูร์บง-ซิซิลีทั้งสอง
หมวดหมู่:ดยุกกัสโตร
หมวดหมู่:ดยุกกัสโตร

หมวดหมู่:ดยุกอิตาลี
หมวดหมู่:ราชวงศ์บูร์บง-ซิซิลีทั้งสอง
หมวดหมู่:เจ้าชายบูร์บง-ซิซิลีทั้งสอง
หมวดหมู่:ราชวงศ์อิตาลี
หมวดหมู่:ราชวงศ์สเปน
หมวดหมู่:หนังสือการ์ตูนแบ่งตามแนว

หมวดหมู่:หนังสือการ์ตูน
หมวดหมู่:วรรณกรรมแบ่งตามประเภท
หมวดหมู่:ผลงานแบ่งตามประเภท
พระพนลา

พระพนลา (ព្រះពន្លា) เป็นสังกัต (ตำบล) ในอำเภอศรีโสภณ จังหวัดบันทายมีชัย ประเทศกัมพูชา

**หมู่บ้าน**
 ฉัก (ឆក)- ภูมิมวย (ភូមិមួយ)- ภูมิบี (ភូមិបី)- ภูมิบวน (ភូមិបួន)- แพรฤสสี (ព្រៃឬស្សី)- พระพนลา (ព្រះពន្លា)- กบาลสพาน (ក្បាលស្ពាន)

**อ้างอิง==
ฉบับร่าง:ร่างพระราชบัญญัติภาพยนตร์

----
ร่างพระราชบัญญัติภาพยนตร์ เป็นร่างพระราชบัญญัติของไทยที่ร่างขึ้นเพื่อบังคับใช้แทนพระราชบัญญัติภาพยนตร์และวิดีทัศน์ พ.ศ. 2551 มีเนื้อหาเน้นการส่งเสริมอุตสาหกรรมภาพยนตร์ไทย

**เบื้องหลัง**
ในวันที่ 31 มกราคม พ.ศ. 2567 เสริมศักดิ์ พงษ์พานิช รัฐมนตรีว่าการกระทรวงวัฒนธรรมในขณะนั้นได้แต่งตั้งพลภูมิ วิภัติภูมิประเทศ ผู้ช่วยรัฐมนตรีประจำกระทรวงวัฒนธรรม เป็นประธานคณะทำงานยกร่างพระราชบัญญัติภาพยนตร์และเกมเพื่อบังคับใช้ทดแทนพระราชบัญญัติภาพยนตร์และวีดิทัศน์ พ.ศ. 2551 รวมถึงปรับปรุงแก้ไขกฎกระทรวงกำหนดลักษณะของประเภทภาพยนตร์ และประกาศคณะกรรมการภาพยนตร์และวิดิทัศน์แห่งชาติ โดยก่อนหน้านั้นในช่วงวันที่ 19 เมษายน พ.ศ. 2566 สำนักงานคณะกรรมการกฤษฎีกา ได้เปิดเผยและเปิดรับฟังความคิดเห็นร่างพระราชบัญญัติภาพยนตร์และเกม แต่กลับถูกวิจารณ์ในแง่ลบอย่างมากจากบุคคลในอุตสาหกรรมภาพยนตร์และอุตสาหกรรมเกมว่ายิ่งแก้ยิ่งเหมือนการถอยหลังเข้าคลอง ทำให้ต้องแต่งตั้งคณะทำงานยกร่างพระราชบัญญัติภาพยนตร์และเกม ชุดใหม่ ก่อนที่ในเวลาต่อมาจะมีการแยกอุตสาหกรรมเกมออกจากภาพยนตร์อย่างชัดเจน จากการที่กระทรวงดิจิทัลเพื่อเศรษฐกิจและสังคมโดยสำนักงานส่งเสริมเศรษฐกิจดิจิทัลจัดทำร่างพระราชบัญญัติส่งเสริมอุตสาหกรรมเกม จากนั้นจึงได้เปิดรับฟังความคิดเห็นระหว่างวันที่ 26 กรกฎาคม ถึง 24 สิงหาคม พ.ศ. 2567

**พิจารณา**
ที่ประชุมคณะกรรมการภาพยนตร์และวีดิทัศน์แห่งชาติ ครั้งที่ 1/2567 เมื่อเดือนพฤศจิกายน พ.ศ. 2567 มีมติเห็นชอบหลักการร่างพระราชบัญญัติภาพยนตร์และส่งให้คณะรัฐมนตรีพิจารณาต่อ จากนั้นในการประชุมคณะรัฐมนตรีเมื่อวันที่ 27 มีนาคม พ.ศ. 2568 มีมติอนุมัติหลักการร่างพระราชบัญญัติภาพยนตร์

**สาระสำคัญ**
สาระสำคัญของร่างพระราชบัญญัติภาพยนตร์มีดังนี้
# แยกอุตสาหกรรมภาพยนตร์ออกจากอุตสาหกรรมเกมอย่างชัดเจน เนื่องจากอุตสาหกรรมเกมกำลังเติบโต และมีเอกลักษณ์เฉพาะตัว โดยส่วนของอุตสาหกรรมเกมนั้นให้กระทรวงดิจิทัลเพื่อเศรษฐกิจและสังคมยกร่าง ร่างพระราชบัญญัติส่งเสริมอุตสาหกรรมเกม ขึ้นมาแทน 
# ยกเลิกคณะกรรมการภาพยนตร์และวีดิทัศน์แห่งชาติ และตั้งคณะกรรมการส่งเสริมอุตสาหกรรมภาพยนตร์แห่งชาติขึ้นแทน โดยเน้นการส่งเสริมอุตสาหกรรม พร้อมกับปรับปรุงสัดส่วนผู้แทนในคณะกรรมการโดยให้ลดเหลือ 24 คนจากเดิมที่มี 27 คนพร้อมกับเพิ่มกรรมการจากภาคเอกชน และให้มีกรรมการจากสภาอุตสาหกรรมภาพยนตร์แห่งประเทศไทยเข้ามาเพื่อให้ภาคเอกชนได้ร่วมกำหนดนโยบาย
# จัดตั้งสภาอุตสาหกรรมภาพยนตร์แห่งประเทศไทย เพื่อทำหน้าที่รวบรวมปัญหา ตลอดจนเสนอแนะมาตรการ และเป็นตัวแทนอุตสาหกรรมในคณะกรรมการส่งเสริมอุตสาหกรรมภาพยนตร์แห่งชาติ
# ให้เอกชนจัดเรตเองไม่ต้องรอให้ภาครัฐมาเซ็นเซอร์ โดยเปลี่ยนมาเป็นระบบที่เรียกว่า "Self-regulated rating system" ที่รัฐและเอกชนร่วมกำหนดกรอบมาตรฐาน แล้วให้เอกชนรับรองเรตติ้งของตัวเอง
# ใช้มาตรฐานการจัดเรตของต่างประเทศได้ เพื่อเพิ่มความยืดหยุ่นในการจัดเรต ให้สามารถใช้มาตรฐานจากต่างประเทศที่ได้รับการยอมรับ
# ยกเลิกคณะกรรมการพิจารณาภาพยนตร์และวีดิทัศน์หรือที่รู้จักกันในชื่อ "กองเซ็นเซอร์" และตั้ง "คณะกรรมการติดตามและกำกับดูแล" ขึ้นมาแทนเพื่อให้รัฐดูแลให้เอกชนจัดเรตได้อย่างถูกต้องและเหมาะสม
# ยกเลิกใบอนุญาตโรงภาพยนตร์ เปลี่ยนเป็น “จดแจ้ง” จากเดิมที่การเปิดโรงหนังต้องขออนุญาตหลายขั้นตอน โดยร่างใหม่นี้จะเปลี่ยนเป็นการจดแจ้งแทน  เพื่อลดอุปสรรคทางธุรกิจ
# กำหนดให้มีคณะกรรมการพิจารณาภาพยนตร์ เพื่อทำหน้าที่พิจารณาคำขออนุญาตถ่ายทำภาพยนตร์ต่างประเทศในราชอาณาจักร
# กำหนดให้นำมาตรการโทษปรับเป็นพินัยมาใช้

**อ้างอิง ==
โยโกฮามะกริตส์

โยโกฮามะกริตส์ (Yokohama gurittsu) เป็นทีมฮอกกี้น้ำแข็งระดับอาชีพซึ่งมีฐานอยู่ในโยโกฮามะ ประเทศญี่ปุ่น พวกเขาเป็นสมาชิกของเอเชียลีกไอซ์ฮอกกี้ และแข่งเกมเหย้าที่โคเซชิงโยโกฮามะสเกตเซนเตอร์

**ประวัติ**
โยโกฮามะกริตส์ก่อตั้งเมื่อวันที่ 2 พฤษภาคม ค.ศ. 2019 โดยกริตส์สปอตส์อินโนเวเตอส์คอร์ปอเรชัน ซึ่งเป็นองค์กรที่นำโดยอากิฮิโตะ อูซูอิ และโยโกฮามะกริตส์เป็นทีมฮอกกี้น้ำแข็งทีมแรกที่มีฐานอยู่ในเขตอภิมหานครโตเกียวตั้งแต่เซบูพรินซ์แรบบิตส์ยุติการแข่งใน ค.ศ. 2009 ครั้นเมื่อวันที่ 2 มิถุนายน ค.ศ. 2020 ทีมนี้ได้รับการประกาศเป็นสมาชิกลำดับที่แปดของเอเชียลีกไอซ์ฮอกกี้ โดยมีไมก์ เคนเนดี อดีตนักฮอกกี้น้ำแข็งเอ็นเอชแอลทำหน้าที่เป็นหัวหน้าผู้ฝึกสอน และเนื่องจากการระบาดทั่วของโควิด-19 ในทวีปเอเชีย ลีกดังกล่าวจึงได้ยกเลิกฤดูกาล 2020–2021 ที่วางแผนไว้ และมีการกำหนดวันจัดการแข่งเอเชียลีกสามประเทศแทน ซึ่งในเดือนตุลาคมของปีเดียวกันนั้น ทีมโยโกฮามะกริตส์ได้เข้าร่วมการแข่งเอเชียลีกเจแปนคัพ

**อ้างอิง**

**แหล่งข้อมูลอื่น**
 โยโกฮามะกริตส์-  ja- yokohama_grits- yokohama_grits- yokohama.grits- c=UCWGt1Z_sGSfggPumxYRqMBw
หมวดหมู่:ทีมเอเชียลีกไอซ์ฮอกกี้
หมวดหมู่:ทีมฮอกกี้น้ำแข็งในประเทศญี่ปุ่น
หมวดหมู่:ก่อตั้งในประเทศญี่ปุ่นในปี พ.ศ. 2562
ราม (บุคคลในคัมภีร์ไบเบิล)

ราม (Ram; רם Rām) เป็นบุคคลในคัมภีร์ฮีบรู เป็นบุตรชายของเฮสโรนและเป็นบรรพบุรุษของดาวิด ลำดับพงศ์พันธ์ุและทายาทของรามมีบันทึกใน 1 พงศาวดาร 2:9-10 และในหนังสือนางรูธ 4:19 ในพันธสัญญาใหม่ ชื่อของรามถูกระบุด้วยชื่อ "อาราม" (Aram; ) และ "อารนี" (Arni; ).

**เรื่องเล่าในคัมภีร์ไบเบิล**
รามถูกกล่าวถึงเฉพาะในลำดับพงศ์พันธ์ุ เราจึงไม่แทบไม่ทราบข้อมูลเกี่ยวกับรามนอกเหนือจากความสัมพันธ์ทางเครือญาติกับผู้อื่น
ตัวอย่างเช่นในรูธ 4:19 กล่าวถึงสายตระกูลของเปเรศ ระบุว่า "เฮสโรนเป็นบิดาของราม รามเป็นบิดาของอัมมีนาดับ"
บิดาของรามคือเฮสโรน เป็นหนึ่งในผู้สืบเชื้อสายดั้งเดิมของยาโคบที่มาอาศัยในอียิปต์ ดังนั้น รามจึงน่าจะเกิดและเติบโตในอียิปต์ก่อนช่วงการอพยพ
ภายหลังในพันธสัญญาใหม่ รามถูกกล่าวถึงในลำดับพงศ์พันธุ์ทั้งในพระวรสารนักบุญมัทธิวและพระวรสารนักบุญลูกาเพื่อบอกถึงต้นตระกูลของพระเยซู รามถูกกล่าวถึงในมัทธิว 1:3-4 และลูกา 3:33
พี่ชายของรามชื่อเยราเมเอล ก็ตั้งชื่อบุตรหัวปีของตนว่าราม

**อ้างอิง**
หมวดหมู่:เผ่ายูดาห์
หมวดหมู่:บุคคลจากหนังสือพงศาวดาร
หมวดหมู่:บุคคลจากหนังสือนางรูธ
ตึกทลา (จังหวัดบันทายมีชัย)

ทึกถลา (ទឹកថ្លា) เป็นฆุม (ตำบล) ในอำเภอศรีโสภณ จังหวัดบันทายมีชัย ประเทศกัมพูชา

**หมู่บ้าน**
 บาณัย (បាណយ)- ฎีฬู (ដីឡូ)- เกียบ (កៀប)- ภนุมบาก (ភ្នំបាក់)- ทึกถลา (ទឹកថ្លា)- ทุมนบแชฺร (ទំនប់ជ្រៃ)

**อ้างอิง==
ซิสซัล

ซิสซัล โยฮันนา นอร์ดแบร์ก นีกลาเซน (Sissal Jóhanna Norðberg Niclasen, เกิดกุมภาพันธ์ ค.ศ. 1995) หรือชื่อในวงการ ซิสซัล (Sissal) เป็นนักร้องชาวแฟโร เธอจะเป็นตัวแทนของเดนมาร์กในการประกวดเพลงยูโรวิชันปี 2025 ด้วยเพลง "แฮลลูซิเนชัน"

**ชีวิตช่วงต้น**
ซิสซัลเกิดในทอร์เชาน์ เมืองหลวงของหมู่เกาะแฟโร และเป็นลูกสาวของมิกคาลินา นอร์ดแบร์ก ศิลปินชาวแฟโร

**การเป็นศิลปิน**
ซิสซัลโด่งดังขึ้นในปี 2005 เมื่อเธอชนะการแข่งขันร้องเพลงสำหรับเด็กของหมู่เกาะแฟโร โนซาบาร์นาปรี ด้วยเพลง "ซัมแมริดเอคอมิด" ในปี 2010 เธอได้รับรางวัลการแข่งขันร้องเพลงประจำปี อาร์ซินส์ซองโกรดด์
ซิสซัลเปิดตัวอีพีแรกของเธอ "เฮียร์มีนาว" ในปี 2025 ในเดือนกุมภาพันธ์ ค.ศ. 2025 เธอได้รับการประกาศเป็นหนึ่งในแปดผู้เข้าร่วมการแข่งขันดานส์กเมลูดีกรังด์ปรีซ์ประจำปีด้วยเพลง "แฮลลูซิเนชัน" ซึ่งเธอได้รับชัยชนะ เธอจึงได้รับสิทธิในการเป็นตัวแทนประเทศเดนมาร์กในการประกวดเพลงยูโรวิชันปี 2025 ที่บาเซิล เธอเป็นศิลปินชาวแฟโรคนที่สองที่จะเป็นตัวแทนของเดนมาร์กในการประกวดเพลงยูโรวิชันต่อจากไรลีย์ในการประกวดปี 2023

**แนวเพลง**
ซิสซัลกล่าวว่าได้มีนักร้องแดกนีย์ชาวนอร์เวย์และรอบินชาวสวีเดนว่าเป็นแรงบันดาลใจทางดนตรีของเธอ

**ชีวิตส่วนตัว**
ในปี 2020 ซิสซัลย้ายไปโคเปนเฮเกนเพื่อเริ่มต้นอาชีพนักดนตรีระดับนานาชาติของเธอ เธอมีลูกสาวสองคน

**ผลงานเพลง**

**แผ่นเสียงอัลบัมสั้น**

**ซิงเกิล**

**อ้างอิง**
หมวดหมู่:ศิลปินชาวแฟโร
หมวดหมู่:บุคคลที่เกิดในปี พ.ศ. 2545
หมวดหมู่:บุคคลที่ยังมีชีวิตอยู่
หมวดหมู่:ผู้เข้าประกวดการประกวดเพลงยูโรวิชันปี 2025
มายุ

ไฟล์:Kumamoto_kakuni_ramen_by_woinary_in_Yokohama,_Kanagawa.jpg|thumb| ราเม็งคุมาโมโตะที่ใส่มายุดำ
มายุ (māyu) เป็นน้ำมันปรุงรสที่ทำมาจากการทอดผักที่มีกลิ่นหอมต่าง ๆ โดยเฉพาะกระเทียม ในมันหมู
มีการใช้เพื่อปรุงรสในอาหารญี่ปุ่นหลายชนิด เช่น ราเม็ง โดยเฉพาะ ราเม็งคุมาโมโตะ รวมถึง ยากิโซบะ ชาฮัง และ คาราอาเงะ
คำว่า "มายุ" บางครั้งก็เขียนด้วยอักษรจีนเป็นว่า 麻油 ซึ่งแปลว่าน้ำมันงาในภาษาจีน แต่ว่าถือเป็นคนละอย่างกัน
นอกจากนี้แล้ว น้ำมันม้า ซึ่งเป็นไขมันสัตว์ที่สกัดมาจากม้า และใช้ในแชมพู หรือ เครื่องสำอาง ก็เรียกว่า "มายุ" ในภาษาญี่ปุ่นเหมือนกัน แต่ถือเป็นคนละอย่าง ไม่เกี่ยวข้องกัน

**อ้างอิง**
หมวดหมู่:น้ำมันประกอบอาหาร
หมวดหมู่:เครื่องปรุงรสญี่ปุ่น
เกาะเรอดัง

เกาะเรอดัง (Pulau Redang, มลายูตรังกานู : Pula Redang) เป็นเกาะในอำเภอกัวลาเนอรุซ รัฐตรังกานู ประเทศมาเลเซีย เป็นหนึ่งในเกาะที่ใหญ่ที่สุดนอกชายฝั่งตะวันออกของคาบสมุทรมาเลเซีย มีชื่อเสียงในเรื่องน้ำทะเลใสและชายหาดทรายสีขาว เป็นหนึ่งในเก้าเกาะของอุทยานเขตรักษาพันธุ์สัตว์น้ำที่มีชื่อเดียวกับเกาะ นักท่องเที่ยวมักมาทำกิจกรรมดำน้ำตื้นและดำน้ำลึก

**ภูมิศาสตร์**
ในทางภูมิศาสตร์ เกาะเรอดังมีพื้นที่ประมาณ abbr=on และมีความยาวประมาณ abbr=on และกว้าง abbr=on จุดสูงสุดอยู่ที่บูกิตเบอซาร์อยู่ในความสูงเหนือระดับน้ำทะเล abbr=off
ส่วนวัตถุประสงค์ในการบริหารจัดการที่ดิน เกาะจำนวน 18 เกาะรวมทั้งเกาะเรอดังประกอบขึ้นเป็นมูกิมหมู่เกาะเรอดังในอำเภอกัวลาเนอรุซ ในจำนวนนี้ 7 เกาะได้รับการคุ้มครองและประกาศให้เป็นอุทยานทางทะเลโดยกรมประมง และได้รับการกำหนดให้เป็นเขตทะเลห่างจากชายฝั่งเมื่อน้ำลงต่ำสุดที่ km เกาะนี้เคยอยู่ในอำเภอกัวลาเตอเริงกานูก่อนแยกออกไปอยู่ในอำเภอกัวลาเนอรุซใน ค.ศ. 2014
หมายเหตุ:
เกาะที่ได้รับการกำหนดให้เป็นอุทยานทางทะเล

**ภูมิอากาศ**

**อ้างอิง**

**แหล่งข้อมูลอื่น**
Redang Island-  SEATRU - A sea turtle project in Redang, Malaysia-  Tourism Malaysia - Pulau Redang-  Scary story- doi-access=free
หมวดหมู่:เกาะในประเทศมาเลเซีย
การแสดงสด

ไฟล์:Clint_Eastwood_and_Marianne_Koch_in_"A_Fistful_of_Dollars"_(1964).jpg|thumb| ภาพยนตร์การแสดงสด (เช่น A Fistful of Dollars)  ในตัวอย่างนี้ คลินท์ อีสต์วูด และแมเรียนน์ โคช ปรากฏตัวในสถานที่จริง
การแสดงสด (live action) เป็นรูปแบบหนึ่งของการถ่ายภาพยนตร์หรือการถ่ายวิดีโอที่ใช้การถ่ายภาพแทนแอนิเมชัน งานบางชิ้นผสมผสานการแสดงสดกับแอนิเมชันเพื่อสร้างเป็น ภาพยนตร์แสดงสดที่ประกอบด้วยแอนิเมชัน การแสดงสดเป็นคำที่ใช้ทั้งในภาพยนตร์ วิดีโอเกม หรือสื่อภาพที่คล้ายคลึงกัน แอนิเมชันที่สมจริง โดยเฉพาะคอมพิวเตอร์แอนิเมชันสมัยใหม่ มักถูกระบุอย่างไม่ถูกต้องว่าเป็น "การแสดงสด" เช่นในกรณีของรายงานสื่อบางฉบับเกี่ยวกับการสร้างใหม่ ของภาพยนตร์ดิสนีย์จากแอนิเมชัน เดอะไลอ้อนคิง เมื่อปี 1994 ตามพจนานุกรมภาษาอังกฤษของเคมบริดจ์ การแสดงสดคือการแสดงของ "ผู้คนหรือสัตว์จริง ไม่ใช่แบบจำลองหรือรูปภาพที่วาดหรือสร้างขึ้นด้วยคอมพิวเตอร์"

**อ้างอิง**
หมวดหมู่:คำศัพท์โทรทัศน์
หมวดหมู่:คำศัพท์ภาพยนตร์และวีดิทัศน์
การสร้างใหม่

การสร้างใหม่ (remake)  คือ ภาพยนตร์ รายการโทรทัศน์ วิดีโอเกม เพลง หรือรูปแบบความบันเทิง ที่ยึดมาจากของเดิมแล้วนำมาบอกเล่าเรื่องราวโดยอิงการผลิตครั้งก่อน ในรูปแบบสื่อเดียวกัน เช่น "การสร้างใหม่จากภาพยนตร์ในฉบับก่อน" การสร้างใหม่จะเล่าเรื่องราวเดียวกับต้นฉบับ แต่ใช้ ชุดนักแสดงที่แตกต่างกัน และอาจใช้นักแสดงจากฉบับดั้งเดิม เปลี่ยนแปลงแก่นเรื่อง หรือฉากของเรื่อง นอกจากนี้ เนื่องจากการสร้างใหม่จะออกฉายหลังจากงานต้นฉบับสักระยะหนึ่ง จึงอาจมีการใช้เทคโนโลยี การปรับปรุง และเทคนิคใหม่ ๆ ที่ยังไม่มีอยู่หรือเคยใช้กันทั่วไปเมื่อสร้างงานต้นฉบับขึ้นมา คำศัพท์ที่คล้ายกันแต่ไม่มีความหมายเหมือนกันคือ การจินตนาการใหม่ ซึ่งบ่งบอกถึงความแตกต่างที่มากขึ้นระหว่างภาพยนตร์กับภาพยนตร์ที่เป็นต้นแบบ

**อ้างอิง**
หมวดหมู่:คำศัพท์โทรทัศน์
หมวดหมู่:คำศัพท์ภาพยนตร์และวีดิทัศน์
ผู้ชม

ไฟล์:Batsheva_theater_crowd_in_Tel_Aviv_by_David_Shankbone.jpg|thumb| ผู้ชมในเทลอาวีฟ ประเทศอิสราเอล กำลังรอชมการแสดงของคณะเต้นรำ Batsheva
ผู้ชม หรือ ผู้ฟัง (audience) คือกลุ่มคนที่เข้าร่วมในรายการหรือเพื่อมีส่วนร่วมกับผลงานศิลปะ วรรณกรรม (ซึ่งเรียกว่า "ผู้อ่าน") ละคร ดนตรี (ซึ่งเรียกว่า "ผู้ฟัง") วิดีโอเกม (ซึ่งเรียกว่า "ผู้เล่น")  ผู้ชมมีส่วนร่วมในงานศิลปะประเภทต่าง ๆ ด้วยวิธีที่แตกต่างกัน บางงานเปิดโอกาสให้ผู้ชมมีส่วนร่วมอย่างเปิดเผย ในขณะที่บางงานอนุญาตให้ปรบมือและวิพากษ์วิจารณ์หรือตอบรับได้เพียงเล็กน้อย
หมวดหมู่:การสังเกต
หมวดหมู่:การละคร
หมวดหมู่:สื่อศึกษา
บทพูดเดี่ยว

ไฟล์:Christopher_Walken_-_1984.jpg|thumb| นักแสดง คริสโตเฟอร์ วอลเคน แสดงบทพูดเดี่ยวในละครเวทีเรื่อง Hurlyburly ปี 1984
ในการละคร บทพูดเดี่ยว (monologue; จากμονόλογος มาจากคำว่า μόνος mónos ที่แปลว่า "คนเดียว, โดดเดี่ยว" และ λόγος lógos ที่แปลว่า "คำพูด") เป็นบทพูดที่นำเสนอโดยนักแสดงคนเดียว โดยส่วนใหญ่มักจะเป็นการแสดงความคิดของตัวละครออกมาดัง ๆ แม้ว่าบางครั้งก็เป็นการพูดคุยกับตัวละครอื่นหรือสื่อสารกับผู้ฟังโดยตรงก็ตาม บทพูดเดี่ยวเป็นเรื่องปกติในสื่อการแสดงต่าง  ๆ (บทละคร ภาพยนตร์ เป็นต้น) รวมถึงในบทกวี บทพูดเดี่ยวมีความคล้ายคลึงกับกลวิธีวรรณกรรมอื่น ๆ มากมาย เช่น บทรำพึง สมมุติภาวะและการพูดป้อง อย่างไรก็ตาม กลวิธีเหล่านี้ก็มีความแตกต่างกันในแต่ละชนิด

**อ้างอิง**
หมวดหมู่:ศาสตร์แห่งการเล่าเรื่อง
หมวดหมู่:คำศัพท์ภาพยนตร์และวีดิทัศน์
หมวดหมู่:ภาพพจน์
หมวดหมู่:ละคร
หมู่เกาะเปอร์เฮินเตียน

หมู่เกาะเปอร์เฮินเตียน (มลายู: Kepulauan Perhentian ; มลายูตรังกานู: Perhentiang ; มลายูปัตตานี: Perhentiey) เป็นหมู่เกาะนอกชายฝั่ง อำเภอเบอซุต รัฐตรังกานู ประเทศมาเลเซีย
เกาะหลักสองเกาะคือ เปอร์เฮินเตียนเบอซาร์ (Perhentian Besar; "Greater Perhentian") และ เปอร์เฮินเตียนเกอจิล (Perhentian Kecil; "Lesser Perhentian") เช่นเดียวกับในพื้นที่อื่น ๆ ของอำเภอเบอซุต ผู้คนส่วนใหญ่พูดภาษามลายูปัตตานี อย่างไรก็ตามก็ยังพูดภาษาอังกฤษกันอย่างแพร่หลายเช่นกัน
หมวดหมู่:เกาะในประเทศมาเลเซีย
หมวดหมู่:กลุ่มเกาะในมหาสมุทรแปซิฟิก
ฉบับร่าง:เทศบาลเมืองโคกกลอย

เทศบาลเมืองโคกกลอย เป็นเทศบาลเมืองซึ่งมีพื้นที่ครอบคลุมตำบลโคกกลอย อำเภอตะกั่วทุ่ง จังหวัดพังงา เดิมมีฐานะเป็นสุขาภิบาลโคกกลอยใน พ.ศ. 2499 แล้วได้รับการจัดตั้งเป็นเทศบาลตำบลใน พ.ศ. 2542 ต่อมาเทศบาลตำบลโคกกลอยมีความประสงค์จะจัดตั้งเป็นเทศบาลเมือง จึงควบรวมองค์การบริหารส่วนตำบลโคกกลอย เพื่อให้เข้าเงื่อนไขด้านประชากรในวันที่ 13 กุมภาพันธ์ พ.ศ. 2568 และเปลี่ยนแปลงฐานะเป็นเทศบาลเมืองในวันที่ 28 มีนาคม พ.ศ. 2568 ขณะเป็นเทศบาลเมืองมีประชากรทั้งหมด 14,023 คน
พื้นที่เทศบาลเมืองอยู่บริเวณเขตติดต่อกับจังหวัดภูเก็ต อยู่ห่างจากศาลากลางจังหวัดพังงาประมาณ 37.2 กิโลเมตร อยู่ห่างจากกรุงเทพมหานครประมาณ 785 กิโลเมตร เป็นพื้นที่ปลายทางของโครงการรถไฟทางคู่สายสุราษฎร์ธานี-พังงา (ท่านุ่น) และเป็นที่ตั้งของโรงพยาบาลตะกั่วทุ่ง 

**อ้างอิง**

**แหล่งข้อมูลอื่น**
  เว็บไซต์เทศบาลเมืองโคกกลอย
ฉบับร่าง:เขื่อนโซลินา

เขื่อนโซลินา
เขื่อนโซลินา ( Zapora Solińska   ) เป็นเขื่อน คอนกรีต แรงโน้มถ่วง ทางตะวันออกเฉียงใต้ ของประเทศโปแลนด์ เป็นเขื่อนที่ใหญ่ที่สุดในประเทศ ตั้งอยู่ใน เมืองโซลินา ในเขตเทศ มณฑลเลสโก ในพื้นที่ เทือกเขาเบียซซาดี ประเทศโปแลนด์ เมื่อเขื่อนสร้างเสร็จในปี พ.ศ. 2511 ทะเลสาบโซลินา ซึ่งเป็น ทะเลสาบเทียม ที่ใหญ่ที่สุดในโปแลนด์จึงถูกสร้างขึ้น

**ประวัติ**
แม่น้ำซาน ซึ่งไหลผ่านบริเวณนี้มีที่ราบลุ่มน้ำท่วมถึงขนาดใหญ่ และเกิดน้ำท่วมหลายครั้งทำให้มีการพิจารณาสร้างเขื่อนเพื่อควบคุมการไหลของน้ำ แผนแรกสำหรับการสร้างเขื่อนในภูมิภาคนี้เกิดขึ้นในปี พ.ศ. 2464 โดยเรียกร้องให้มีการสร้างเขื่อนขนาดเล็กใน เมือง Myczkowce โครงการเริ่มต้นช้ามาก และเมื่อ สงครามโลกครั้งที่สอง เริ่มต้นขึ้น โครงการจึงต้องถูกระงับลงไป หลังสงครามสิ้นสุดลง แผนการดังกล่าวได้รับการแก้ไขใหม่ และปัจจุบันมีการสร้างเขื่อนขนาดใหญ่ขึ้นที่ โซลินา ด้วย งานต่างๆ เริ่มขึ้นในปีพ.ศ. 2496 และ เขื่อน Myczkowce ที่มีขนาดเล็กกว่าซึ่งอยู่ปลายน้ำ ซึ่งจะกลายเป็นเขื่อนรองรับ ได้สร้างเสร็จในปีพ.ศ. 2500-2503 ในปี 1960 งานเริ่มต้นจากการออกแบบโดย Feliks Niczke จาก Energoprojekt Warszawa การก่อสร้างเสร็จสิ้นในปี พ.ศ. 2511 และโดยใช้งบประมาณกว่า 1.5 พันล้านซวอตือ ถนนความยาวกว่า 57 กิโลเมตรถูกสร้างขึ้นเป็นส่วนหนึ่งของโครงการด้วย 
เขื่อนกั้นน้ำ

**เขื่อน**
ความยาวเขื่อนอยู่ที่ abbr=on ยาว abbr=onกว้างที่สันเขา abbr=on สูง  คาดว่ามีการใช้ปูนซีเมนต์ประมาณ 820,000 ลูกบาศก์เมตรในการก่อสร้างเขื่อนซึ่งมีน้ำหนัก 2 ล้านตัน  การสร้างนี้ได้สร้างทะเลสาบเทียมที่ใหญ่ที่สุดในโปแลนด์ นั่นก็คือ ทะเลสาบโซลินา มีกังหันลม 4 ตัว ซึ่งเดิมสามารถผลิตไฟฟ้าได้ 136 เมกะวัตต์ เนื่องจากเป็นสถานีพลังงานไฟฟ้า แบบสูบน้ำและเก็บกัก กังหัน 2 ตัวจึงสามารถไหลย้อนกลับและส่งน้ำจากอ่างเก็บน้ำของเขื่อน Myczkowce กลับเข้าสู่ทะเลสาบ Solina เพื่อใช้ในช่วงเวลาเร่งด่วน ช่วยเพิ่มประสิทธิภาพการผลิตไฟฟ้า เริ่มตั้งแต่ปี พ.ศ. 2538 เป็นต้นมา มีการดำเนินการปรับปรุงโรงไฟฟ้าให้ทันสมัย การติดตั้งเทคโนโลยีใหม่ระหว่างปี พ.ศ. 2543 ถึง พ.ศ. 2546 และการเปลี่ยนกังหันเก่าส่งผลให้เขื่อนสามารถผลิตไฟฟ้าได้ 200 เมกะวัตต์ ในปัจจุบันเมื่อเทียบกับ 173 เมกะวัตต์ก่อนหน้านี้ 
เขื่อนโซลินาเป็นแหล่งท่องเที่ยวที่สำคัญของพื้นที่นี้ มีบริการทัวร์ และเขื่อนยังทำหน้าที่เป็นสะพานไปยัง ท่าจอดเรือทะเลสาบ โซลินา อีกด้วย

**อ้างอิง**

**ดูเพิ่มเติม**
 รายชื่อเขื่อนและอ่างเก็บน้ำในประเทศโปแลนด์- พลังงานหมุนเวียนในประเทศโปแลนด์
หมวดหมู่:CS1 แหล่งที่มาภาษาโปแลนด์ (pl)
หมวดหมู่:Coordinates on Wikidata
โรงแรมรถไฟ

โรงแรมใน พ.ศ. 2555
โรงแรมรถไฟ เป็นโรงแรมเก่าแก่ในอำเภอหัวหิน ใช้เป็นสถานที่ถ่ายทำภาพยนตร์เรื่อง ทุ่งสังหาร เมื่อ พ.ศ. 2527 โรงแรมแห่งนี้ครอบครองที่ดินที่เช่าจากเจ้าของคือการรถไฟแห่งประเทศไทย (รฟท.) สัญญาเช่าสิ้นสุดใน พ.ศ. 2563

**ประวัติ**
โรงแรมแห่งนี้มีประวัติศาสตร์ย้อนไปในสมัยที่เมืองหัวหินกำลังพัฒนาเป็นรีสอร์ตริมชายหาดแห่งแรกของประเทศไทย ความสวยงามของหาดหัวหินได้รับการบันทึกโดยวิศวกรที่สำรวจเส้นทางรถไฟสายใต้เมื่อ พ.ศ. 2452 ที่ดินดังกล่าวได้จัดสรรไว้สำหรับสร้างสถานีรถไฟ และเมื่อเส้นทางส่วนแรกเปิดให้บริการใน พ.ศ. 2454 หัวหินก็กลายเป็นจุดหมายปลายทางที่ชาวกรุงเทพฯ และชนชั้นสูงสร้างบ้านพักตากอากาศของตนเอง เส้นทางสายใต้ไปมาเลเซียสร้างเสร็จใน พ.ศ. 2464 ทำให้สามารถเดินทางระหว่างกรุงเทพฯ มาเลเซีย และสิงคโปร์ด้วยรถไฟได้

**การออกแบบ**
นายอัลเฟรโด ริกาซซี สถาปนิกชาวอิตาลีของการรถไฟ เป็นผู้ออกแบบอาคารดั้งเดิม เป็นโรงแรมรีสอร์ตสไตล์ยุโรปสองชั้นที่หรูหรา สร้างด้วยอิฐและไม้ตามพระบรมราชโองการ โรงแรมสร้างขึ้นบนที่ดินของการรถไฟโดยย้ายบังกะโลที่มีอยู่เดิมออกไป
โรงแรมมีห้องพัก 14 ห้อง เลานจ์ บาร์ ร้านอาหาร ห้องเล่นบิลเลียด ห้องเก็บไวน์ และระเบียงขนาดใหญ่ มีราคาทั้งหมด 128,366.75 บาท ซึ่งถือเป็นเงินที่สูงมากในสมัยนั้น
มีการออกแบบโดยมีระเบียงล้อมรอบอาคารเพื่อป้องกันความร้อนจากแสงแดดและป้องกันไม่ให้น้ำฝนไหลย้อนกลับตามกระเบื้อง อาคารนี้มีลักษณะคล้ายคลึงกับพระราชนิเวศน์มฤคทายวันที่อำเภอชะอำ

**เปิดทำการ**
โรงแรมแห่งนี้เปิดทำการในเดือนตุลาคม พ.ศ. 2465 และมีพิธีเปิดอย่างเป็นทางการเมื่อวันที่ 1 มกราคม พ.ศ. 2466
พระบาทสมเด็จพระมงกุฎเกล้าเจ้าอยู่หัวทรงโปรดเกล้าฯ ให้นายช่างเอโอ โรบินส์ สร้างสนามกอล์ฟบนที่ดินตรงข้ามสถานีรถไฟ โดยสร้างสนามกอล์ฟรอยัลหัวหิน 9 หลุม พร้อมสนามเทนนิส แล้วเสร็จทันต้อนรับแขกโรงแรมชุดแรกในวันที่ 26 ตุลาคม พ.ศ. 2465
ธีรยุทธ จิราธิวัฒน์ ประธานเจ้าหน้าที่บริหาร โรงแรมและรีสอร์ทในเครือเซ็นทารากล่าวว่า “ยุครถไฟนำการเปลี่ยนแปลงครั้งใหญ่มาสู่สยาม ชื่อของประเทศไทยในขณะนั้น” 
“มีถนนเข้าไปยังพื้นที่ต่างจังหวัดน้อยมาก และสถานที่เช่นหัวหินเป็นที่รู้จักเฉพาะในหมู่คนในพื้นที่เท่านั้น เมื่อมีการสร้างทางรถไฟจากกรุงเทพฯ ลงไปยังมาเลเซีย ชนชั้นสูงในสมัยนั้นก็สามารถเดินทางไปหัวหินและเพลิดเพลินกับชายหาดและทะเลได้ทันที”
ใน พ.ศ. 2471 โรงแรมแห่งนี้มีชื่อเสียงไปทั่วโลก และเพื่อรองรับจำนวนนักท่องเที่ยวที่เดินทางมาหัวหินที่เพิ่มมากขึ้น โรงแรมจึงได้เพิ่มอาคารใหม่ที่มีห้องพัก 13 ห้อง โดยสร้างด้วยการออกแบบที่เหมือนกันทุกประการกับอาคารที่มีอยู่เดิม
หลังสงครามโลกครั้งที่ 2 ได้มีการเพิ่มห้องพักอีกสองห้อง พร้อมด้วยห้องอาหารสามแห่ง บาร์ชั้นล่าง และล็อบบี้พร้อมทิวทัศน์อ่าวหัวหินแบบพาโนรามา

**เจ้าของ**
ใน พ.ศ. 2531 เครือโรงแรมโซฟิเทลซื้อโรงแรมแห่งนี้ จึงกลายมาเป็นโรงแรมโซฟิเทล เซ็นทรัล หัวหิน
นับตั้งแต่เดือนกันยายน พ.ศ. 2557 บริษัท โรงแรมเซ็นทรัลพลาซา จำกัด (มหาชน) (CENTEL) เป็นผู้ดำเนินการโรงแรมนี้ และตั้งชื่อว่า เซ็นทารา แกรนด์ บีช รีสอร์ท แอนด์ วิลล่า หัวหิน

**อ้างอิง**
หมวดหมู่:สิ่งก่อสร้างในจังหวัดประจวบคีรีขันธ์
หมวดหมู่:อำเภอหัวหิน
หมวดหมู่:โรงแรมในประเทศไทย
ซัมซุง กาแลคซีเอส 25

ซัมซุง กาแลคซีเอส 25 เป็นสมาร์ทโฟนระดับไฮเอนด์บนระบบปฏิบัติการแอนดรอยด์ที่ได้รับการพัฒนา ผลิต และทำการตลาดโดยซัมซุง อิเล็คทรอนิคส์ เป็นส่วนหนึ่งของซีรีส์กาแลคซีเอส ซึ่งเป็นรุ่นเรือธง รุ่นนี้เป็นรุ่นต่อจากซัมซุง กาแลคซีเอส 24 รุ่น S25, S25+ และ S25 Ultra เปิดตัวเมื่อวันที่ 22 มกราคม ค.ศ. 2025 ในงาน Galaxy Unpacked ที่แซนโฮเซ รัฐแคลิฟอร์เนีย และวางจำหน่ายเมื่อวันที่ 7 กุมภาพันธ์ ค.ศ. 2025 นอกจากนี้ โทรศัพท์ในกลุ่มเดียวกันอย่าง Galaxy S25 Edge มีกำหนดเปิดตัวในช่วงปลายปี ค.ศ. 2025 อย่างไรก็ตาม ยังไม่มีการเปิดเผยรายละเอียดเพิ่มเติมเกี่ยวกับโทรศัพท์รุ่นนี้

**กลุ่มผลิตภัณฑ์**
กลุ่มผลิตภัณฑ์ซัมซุง กาแลคซีเอส 25 ประกอบด้วยโทรศัพท์ 4 รุ่นที่แตกต่างกัน ได้แก่ ซัมซุง กาแลคซีเอส 25, Samsung Galaxy S25+, Samsung Galaxy S25 Ultra และ Samsung Galaxy S25 Edge
S25 และ S25+ มีขนาดจอแสดงผลเท่ากันกับรุ่นก่อน ในขณะที่ S25 Ultra รุ่นท็อปจะมีจอแสดงผลที่ใหญ่กว่าเล็กน้อย

**อ้างอิง**
หมวดหมู่:ซัมซุง กาแลคซี
หมวดหมู่:สมาร์ทโฟนเรือธง
หมวดหมู่:ซัมซุง
เจ้าหญิงมารีอา เชียร์ราแห่งบูร์บง-ซิซิลีทั้งสอง

เจ้าหญิงมารีอา เชียร์ราแห่งบูร์บง-ซิซิลีทั้งสอง ดัชเชสแห่งโนโตและกาปรี (พระนามเต็ม: มารีอา เชียร์รา กาโรลา ลุยซา คาร์เมน; 1 มกราคม พ.ศ. 2548) ทรงเป็นเจ้าหญิงแห่งอิตาลี ผ่านทางราชวงศ์บูร์บง-ซิซิลีทั้งสอง

**พระประวัติ**
เจ้าหญิงมารีอา เชีบร์รา ประสูติเมื่อวันที่ 1 มกราคม พ.ศ. 2548 เป็นพระธิดาพระองค์เล็กใน เจ้าชายคาร์โล ดยุกแห่งกัสโตร กับ เจ้าหญิงคามิลลา ดัชเชสแห่งกัสโตร ทรงมีพระเชษฐภคินี 1 พระองค์ คือ เจ้าหญิงมารีอา คาโรลีนาแห่งบูร์บง-ซิซิลีทั้งสอง (ประสูติ พ.ศ. 2546) พระองค์ทรงดำรงพระชนม์ชีพส่วนใหญ่ในปารีส , มอนติคาร์โล และโรม เช่นเดียวกับพระเชษฐภคินี พระองค์ทรงจบจากIstituto Marangoni และ มหาวิทยาลัยฮาร์วาร์ด 

**พระกรณียกิจ**
พระองค์ทรงอุปถัมภ์องค์กรการกุศล Rokethon ที่ตั้งอยู่ในโมนาโก ซึ่งระดมทุนเพื่อสุนัขที่ถูกทอดทิ้ง และเป็นทรงเป็นทูตขององค์กรไม่แสวงหากำไรเพื่อการอนุรักษ์มหาสมุทร Passion Sea Project โดยทรงงานให้กับ Society for the Prevention of Cruelty to Animals และทรงสนับสนุนสวัสดิภาพสัตว์ผ่านการรับเลี้ยงสัตว์ การรณรงค์สร้างความตระหนักรู้ และความพยายามของอาสาสมัคร ต่อมาทรงได้รับการแต่งตั้งให้เป็นทูตของกองทุนสัตว์ป่าโลกในฝรั่งเศสและอิตาลี
พระองค์และพระเชษฐภคินีทรงเป็นผู้ทรงอิทธิพลทางโซเชียลมีเดีย ทรงมีผู้ติดตามจำนวนมากใน อินสตาแกรม ยูทูบ และ ติ๊กต๊อก ทั้งนี้ พระองค์และพระเชษฐภคินี ทรงเปิดยูทูบนามว่า Carolina & Chiara โดยทรงเริ่มทำตั้งแต่ช่วงการระบาดทั่วของโควิด-19 
ในปี พ.ศ. 2566 พระองค์ทรงเข้าร่วมการแข่งขัน โมนาโก แกรนด์ พาร์กซ์ ร่วมกับ เจ้าฟ้าชายฯ มกุฎราชกุมารแห่งเดนมาร์ก
ในปี พ.ศ. 2567 เสด็จร่วมงานเปิดสำนักงานใหญ่ประจำภูมิภาคเอเชียแปซิฟิกของคริสตีส์ในฮ่องกง พร้อมกับ พระบิดา พระมารดา และพระเชษฐภคินี

**อ้างอิง**
"H.R.H. Princess Maria Chiara, Duchess of Noto and Capri – Real Casa di Borbone delle Due Sicilie".
*Bickerstaff, Isaac (24 October 2024). "Princess Chiara and Princess Carolina of Bourbon-Two Sicilies make rare comments on their love lives and rumours of romance with Crown Prince Christian of Denmark". Tatler. Condé Nast.
*Coke, Hope (11 August 2023). "Is Princess Maria Carolina of Bourbon-Two Sicilies the world's most eligible society beauty?". Tatler. Condé Nast. Retrieved December 3, 2024.
*Henni, Janine (14 August 2023). "Meet the Glamorous Princess Maria Chiara of Bourbon Two Sicilies— Rumored to Be Dating a Future King". People. Dotdash Meredith. Retrieved 3 December 2024.
*Powell, Rosalind (23 October 2024). "Meet Princesses Maria Carolina and Maria Chiara as they share insight into their glamorous lives - exclusive". Hello!. Retrieved 3 December 2024.
*Le, Diem Nguyen (9 August 2022). "Meet teen Italian princesses Maria Carolina and Maria Chiara of Bourbon: Carolina's modelled for Chopard and Louis Vuitton – and both starred in a film with Nicole Kidman". South China Morning Post. Alibaba Group. Retrieved 3 December 2024.
หมวดหมู่:ราชวงศ์อิตาลี
หมวดหมู่:เจ้าหญิงอิตาลี
หมวดหมู่:เจ้าหญิงซิซิลี
ม
หมวดหมู่:เจ้าหญิงบูร์บง-ซิซิลีทั้งสอง
หมวดหมู่:ยูทูบเบอร์
ฉบับร่าง:ที่หยุดรถโรงพยาบาลรามาธิบดี

ที่หยุดรถโรงพยาบาลรามาธิบดี เป็น จุดหยุดรถไฟ ในเขตราชเทวี กรุงเทพมหานคร ให้บริการโดยรถไฟโดยสารและรถไฟธรรมดาส่วนใหญ่ที่มาและกลับจากสถานีหัวลำโพง และอีกหนึ่งขบวนที่มาจากรังสิต
จุดพักรถนี้อยู่ห่างออกไปประมาณ 3.5 กิโลเมตรจากสถานีกรุงเทพ เปิดให้บริการในปี พ.ศ. 2550 เพื่อรองรับโรงพยาบาลรามาธิบดี ที่อยู่ติดกัน และ คณะแพทยศาสตร์โรงพยาบาลรามาธิบดี มหาวิทยาลัยมหิดล ตั้งอยู่ติดกับ สถานีรถไฟจิตรลดา

**อ้างอิง**

**แหล่งข้อมูลอื่น**
 url=http://www.rotfaithai.com - url=http://www.railway.co.th - url=http://profile.yellowpages.co.th 
display=title
หมวดหมู่:สถานีรถไฟในกรุงเทพมหานคร
หมวดหมู่:กล่องข้อมูล ขอบเขตในแผนที่ ไม่มีรหัสความสัมพันธ์ OSM บนวิกิสนเทศ
ฉบับร่าง:รายชื่อนักฟุตบอลอาชีพที่เล่นให้แก่สโมสรเดียว

----
นักกีฬาอาชีพที่เล่นให้แก่สโมสรเดียว (One Club Man) เป็นนักกีฬาที่เล่นอาชีพมาทั้งอาชีพให้กับสโมสรเดียวเท่านั้น คำนี้มักใช้ในบริบทของกีฬาประเภททีม เช่น ฟุตบอล หรือรักบี้ โดยบทความนี้จะระบุเกี่ยวกับนักฟุตบอลเป็นหลัก

**ผู้เล่นที่เลิกเล่นแล้ว**
นักเตะจะต้องอยู่กับสโมสรมาอย่างน้อยสิบปีจึงจะอยู่ในหมวดหมู่นี้ได้ การยืมตัวไปเล่นให้ทีมอื่นจะทำให้ผู้เล่นถูกตัดสิทธิ์จากการนับรวมในรายชื่อ นับเฉพาะฤดูกาลที่มีการลงเล่นในทีมชุดใหญ่เท่านั้น

**ผู้เล่นที่ยังเล่นอยู่**
เรียงตามปีที่เริ่มเล่นและเกมที่เล่น ต้องมีคุณสมบัติอย่างน้อย 10 ปี ผู้เล่นปัจจุบันที่อยู่กับสโมสรมาตั้งแต่ปี 2015 หรือก่อนหน้านั้น จะยังสามารถลงเล่นต่อได้ในฤดูกาล 2025

**อ้างอิง ==
ฉบับร่าง:ตำบลสันผีเสื้อ

ตำบลสันผีเสื้อ เป็นตำบลหนึ่งในอำเภอเมืองเชียงใหม่ จังหวัดเชียงใหม่ ในปี พ.ศ. 2548 มีจำนวนประชากร 8,466 คน ตำบลนี้ประกอบด้วยหมู่บ้านจำนวน 9 แห่ง

**หมู่บ้าน**
 บ้านป่าข่อยเหนือ- บ้านป่าข่อยใต้- บ้านท่า (ร้องขี้ควาย)- บ้านร้องอ้อ - บ้านขัวโก- บ้านท่าเดื่อ- บ้านท่าหลุก- บ้านสันทราย- บ้านสันผีเสื้อสามัคคี

**สถานที่ท่องเที่ยว**
# Hidden Village Chiangmai หมู่บ้านลึกลับ เมืองไดโนเสาร์
# วัดบ้านท่อ
# ตลาดป่าข่อยใต้

**อ้างอิง ==
สะพานริชมอนด์–แซนราฟาเอล

สะพานริชมอนด์–แซนราฟาเอล (Richmond–San Rafael Bridge) หรือชื่ออย่างเป็นทางการคือ สะพานอนุสรณ์จอห์น เอฟ. แมกคาร์ที (John F. McCarthy Memorial Bridge) เป็นจุดข้ามอ่าวซานฟรานซิสโกทางทิศตะวันออก–ตะวันตกที่อยู่เหนือสุดของรัฐแคลิฟอร์เนีย เป็นส่วนหนึ่งของทางหลวงระหว่างรัฐหมายเลข 580 จากริชมอนด์ทางทิศตะวันออกไปยังแซนราฟาเอลทางทิศตะวันตก สะพานนี้เปิดใช้งานเมื่อ ค.ศ. 1956 โดยเข้ามาแทนที่บริการเรือข้ามฟากของบริษัท เรือข้ามฟากริชมอนด์–แซนราฟาเอล และได้รับการเปลี่ยนชื่ออย่างเป็นทางการใน ค.ศ. 1981 เพื่อเป็นเกียรติแก่จอห์น เอฟ. แมกคาร์ที สมาชิกวุฒิสภารัฐแคลิฟอร์เนีย ผู้สนับสนุนการสร้างสะพานนี้

**อ้างอิง**

**แหล่งข้อมูลอื่น**
  Bay Area FasTrak – includes toll information on this and the other Bay Area toll facilities-  With Little Fanfare... Marin IJ article on the 50th anniversary of the bridge date=September 26, 2007 -  Richmond–San Rafael Bridge Retrofit Completed date=April 25, 2006 - Caltrans Seismic Retrofit overview date=2019-05-09 -  California Dept. of Transportation: Richmond–San Rafael Bridge History & Information date=2009-11-05 - title=Richmond–San Rafael Bridge-  Univ. of California, Berkeley: Bridging the Bay: Richmond–San Rafael Bridge-  Decades of Struggle for Bicycle Access-  Bay Area Toll Authority—Bridge Facts—Richmond–San Rafael Bridge date=April 12, 2008 -  Footage of the official bridge opening ceremony from September 1956-  Eastern cantilever span from Point Richmond looking West- access-date=February 18, 2016 - access-date=February 18, 2016 - access-date=February 18, 2016 - access-date=February 18, 2016 - access-date=February 18, 2016 - access-date=July 12, 2016- access-date=July 12, 2016
หมวดหมู่:สะพานที่สร้างเสร็จในปี พ.ศ. 2500
หมวดหมู่:สะพานในบริเวณอ่าวซานฟรานซิสโก
หมวดหมู่:อาคารและโครงสร้างในเมืองริชมอนด์ รัฐแคลิฟอร์เนีย
หมวดหมู่:อ่าวซานฟรานซิสโก
หมวดหมู่:สะพานเก็บค่าผ่านทางในรัฐแคลิฟอร์เนีย
หมวดหมู่:ส่วนเก็บค่าผ่านทางของอินเตอร์สเตต
หมวดหมู่:สะพานในเทศมณฑลคอนทราคอสตา รัฐแคลิฟอร์เนีย
หมวดหมู่:สะพานในเทศมณฑลมาริน รัฐแคลิฟอร์เนีย
หมวดหมู่:สะพานสองชั้น
หมวดหมู่:สะพานถนนในรัฐแคลิฟอร์เนีย
หมวดหมู่:อาคารและโครงสร้างในแซนราฟาเอล รัฐแคลิฟอร์เนีย
หมวดหมู่: สถานที่สำคัญในบริเวณอ่าวซานฟรานซิสโก
หมวดหมู่:สะพานบนระบบทางหลวงอินเตอร์สเตต
หมวดหมู่:เส้นทางอ่าวซานฟรานซิสโก
หมวดหมู่:สะพานเหล็กกล้าในสหรัฐ
หมวดหมู่:สะพานยื่นในสหรัฐ
หมวดหมู่:สะพานแบบโครงแพรตต์ในสหรัฐ
หมวดหมู่:สะพานโครงค้ำในสหรัฐ
หมวดหมู่:ก่อตั้งในรัฐแคลิฟอร์เนียในปี พ.ศ. 2499
หมวดหมู่:สะพานคนเดินในรัฐแคลิฟอร์เนีย
เจ้าอุปราช (ท้าวนอง)

เจ้าอุปราช (ท้าวนอง) เป็นพระราชอนุชาร่วมพระมารดากับพระไชยเชษฐาธิราชที่ 2 ภายหลังได้รับโปรดเกล้าฯ ให้ดำรงตำแหน่งเป็นเจ้าอุปราช ต่อมาเจ้าอุปราช (ท้าวนอง) ยึดอำนาจจากเจ้าองค์ลอง พระราชโอรสของพระไชยเชษฐาธิราชที่ 2 จนได้ปกครองนครหลวงเวียงจันทน์ ภายหลังเจ้าพระวอและเจ้าพระตาร่วมมือกับเจ้าสิริบุญสารเข้ายึดอำนาจจากเจ้าอุปราช (ท้าวนอง)
เจ้าอุปราช (ท้าวนอง) มีพระนามตามใบจุ้มเลขที่ 1 ว่าพระโพสาทธรรมิกราชาไชยจักรพรรดิภูมินทราธิราชเจ้า ท้ายหนังสือใบจุ้มเลขที่ 1 ระบุว่า “ศักราช 104 ตัว เดือนยี่ ขึ้น 5 ค่ำ วัน 2 ฤกษ์ 24 ลูก" (ศักราช 104 ดังกล่าวคือจุลศักราช 1104 หรือ พ.ศ. 2285) ใช้ตราจุ้มเป็นรูปนกยูง เหตุที่ใช้ตราจุ้มเป็นรูปนกยูงนั้นก็เพราะว่าบิดาของเจ้าอุปราชนองมีเชื้อสายพวน เมื่อครองราชย์เจ้าอุปราชนองจึงใช้ตรานกยูงซึ่งเป็นสัตว์ที่กลุ่มคนพวนให้การนับถือ และยังใช้เป็นตราจุ้มของอาณาจักรพวน

**พงศาวลี**

**อ้างอิง**
หมวดหมู่:เจ้าผู้ครองนครเวียงจันทน์
ไชนาเรลเวย์

บริษัท ไชนาสเตตเรลเวย์กรุป จำกัด (China State Railway Group Co., Ltd.) ซึ่งดำเนินธุรกิจภายใต้ชื่อ ไชนาเรลเวย์ (China Railway; CR) เป็นบริษัทผู้ให้บริการด้านรถไฟโดยสารและขนส่งสินค้าแห่งชาติของสาธารณรัฐประชาชนจีน
ไชนาเรลเวย์ดำเนินการด้านขนส่งผู้โดยสารและสินค้าทั่วประเทศจีน โดยมีบริษัทสาขาในภูมิภาค 18 แห่ง ณ เดือนกันยายน ค.ศ. 2022 สินทรัพย์รวมของไชนาเรลเวย์กรุป อยู่ที่ 9.06 ล้านล้านหยวน (1.24 ล้านล้านดอลลาร์สหรัฐ) โดยประเทศจีนถือว่ามีการใช้รถไฟมากที่สุดในโลก

**ประวัติ**
ไชนาเรลเวย์คอร์ปอเรชัน (China Railway Corporation) ก่อตั้งขึ้นในปี 2013 เพื่อดำเนินการการก่อสร้างและการบำรุงรักษาทางรถไฟpage=209
แต่ภายใต้กฎหมายองค์การของจีน ทำให้ไชนาเรลเวย์คอร์ปอเรชันได้ปรับโครงสร้างบริษัทและเปลี่ยนชื่อมาเป็น ไชนาสเตตเรลเวย์กรุป (China State Railway Group Co., Ltd.) เมื่อวันที่ 18 มิถุนายน 2019 ซึ่งหมายความว่ากระทรวงการคลังของจีนเป็นหนึ่งในผู้ลงทุน รวมถึงคณะกรรมการและผู้บริหารที่เป็นผู้รับเลือกโดยรัฐ
ภายในสิ้นปี 2019 ไชนาเรลเวย์มีพนักงาน 2 ล้านคนและดำเนินการก่อสร้าง 139,900 กิโลเมตร ของทางรถไฟ ซึ่ง 35,388 กิโลเมตร เป็นเส้นทางรถไฟความเร็วสูงpages=209-211

**อ้างอิง**
หมวดหมู่:รัฐวิสาหกิจจีน
หมวดหมู่:ตราสินค้าจีน